google/wiki40b huggingface dataset:
मध्य-पश्चिमाञ्चल विकास क्षेत्र

भूगोल

यह क्षेत्र नेपाल का सब से बड़ा प्रान्त है, जिसका क्षेत्रफल है: ४2,३७८ किमी२ (१६,३६२ वर्ग मील) पर जनसँख्या के हिसाब से चौथे अंक पर है, जिसका क्षेत्रफल: ३,५४६,६८२ है। इसका जनसँख्या घनत्व अन्य क्षेत्रो की अपेक्षा बहुत कम है, यहाँ ८३.७ व्यक्ति/किमी२ पर रहते हैं।
इस क्षेत्र की सबसे महत्वपूर्ण नदी है कर्णाली या कौरियाला, जो भारत में घाघरा नाम से जानी जाती है। यह नदी गंगा नदी की मुख्य सहायक नदियों में से एक है जो गंगा नदी के बांये से आकर मिलती है, नेपाल में इस नदी की लम्बाई ५०७ किमी (३१५ मी) है जो नेपाल की सबसे लम्बी नदी है। कर्णाली नदी की कुछ सहायक नदियाँ हैं: पश्चिम-नदी, भेरी और सेती।
नेपाल का सब से बड़ा ताल, रारा ताल इसी क्षेत्र में स्थित है, जो कर्णाली अंचल के जिले में पड़ता है।
कर्णाली नदी प्रणाली द्वारा कृतित है यह क्षेत्र। यहाँ की मुख्य नदियाँ हैं: हुम्ला कर्णाली, मुगू कर्णाली, ठुली कर्णाली, भेरी, राप्ती और बबई।
यहाँ कुछ उच्च शिखर भी हैं जैसे: मुकुट हिमाल (६६३९ मी), पूतना हिमचुली (७२४६ मी), कांति हिमाल (६८५९), गोरख हिमाल (६०८८ मी), चांगला हिमाल (६५६३). यहाँ के २८.२% भूमी क्षेत्र जंगलों से ढका है, जहाँ विभिन्न प्रकार के पेड़-पौधे और वन्य-जन्तु पाए जाते हैं। यहाँ के अधिकांश क्षेत्र चट्टानी हैं तथा एकदम खड़े पहाड़ या पर्वत हैं। इसलिए इस क्षेत्र में विकास कम बहुत कम देखने को मिलता है। यह क्षेत्र बड़ी कठिनाई के साथ कच्चे सड़क के माध्यम से दुसरे क्षेत्र से जुड़े हुए हैं, पर यहाँ के कुछ क्षेत्र जैसे: सिमिकोट, जुमला, डोल्पा, सुर्खेत, तुलसीपुर, नेपालगंज आदि में क्षेत्रीय हवाई अड्डे हैं जो इन क्षेत्रों को अन्य क्षेत्र से जोड़ते हैं। यह क्षेत्र विकास के मामले में सब से पीछे है, पर पर्यटन के मामले में आगे है। राष्ट्रीय निकुंज, झीलें, विभिन्न धार्मिक स्थल, गहरी खाइयाँ, पहाड़ी स्थल, घाटियाँ और खड़े चट्टानी पहाड़ें देखने को मिल सकते हैं।

इतिहास

इतिहास में यह क्षेत्र खसदेश का एक हिस्सा था। बाद में यहाँ जब खसदेश कई क्षेत्रों में टूट गया तो यह क्षेत्र कर्णाली के दुल्लू (डोटी के राइक) के क्षेत्राधिकार में चला गया जिसका राज्य क्षेत्र कर्णाली से लेकर उत्तराखंड के उत्तर-गंगा तक फैला हुआ था। बाद में यहाँबाइसे राज्य तथा चौबीसे राज्य स्थापित हुए।
गोरखा के महाराज पृथ्वी नारायण साह के समय में जब नेपाल एकीकरण अभियान चला तो बहादुर शाह ने सन १७८९ में इस क्षेत्र पर आक्रमण किया और इसे नेपाल में मिला लिया।
१८१४-१६ के अंग्रेज-गोरखा युद्ध में हुए सुगौली संधि के तहत इस क्षेत्र का तराई भाग अंग्रेजों को चला गया था जो उन्होंने नेपाल को १८६० में पुनः वापस कर दिया।
स्वामित्वपूर्ण इक्विटी

इक्विटी निवेश

इक्विटी निवेश आम तौर पर स्टॉक के मूल्य में वृद्धि होने पर लाभांशों एवं पूंजी लाभ से आय की उम्मीद में व्यक्तियों एवं व्यावसायिक-प्रतिष्ठानों द्वारा शेयर बाज़ार के स्टॉक से शेयर की खरीदारी और धारण को संदर्भित करता है। यह कभी-कभी किसी निजी (असूचीबद्ध) कंपनी या किसी स्टार्टअप (आरंभिक कंपनी) (निर्मित हो रही या नवनिर्मित कंपनी) की इक्विटी (स्वामित्वपूर्ण) भागीदारी के अधिग्रहण को भी संदर्भित करता है। अल्पव्यस्क कंपनियों में किए जाने वाले निवेश को उद्यम पूंजी निवेश के रूप में संदर्भित किया जाता है और इस तरह के निवेश को आम तौर पर सूचीबद्ध उन्नतिशील व्यावसायिक प्रतिष्ठानों में किए जाने वाले निवेश की तुलना में अधिक जोखिमपूर्ण समझा जाता है।
निजी व्यक्तियों द्वारा धारण की गई इक्विटियों को प्रायः म्युचुअल फंड (पारस्परिक निधि) या अन्य तरह की सामूहिक निवेश योजनाओं के माध्यम से धारण किया जाता है जिसमें से कई इक्विटियों के उद्धृत मूल्य होते हैं जिन्हें वित्तीय अख़बारों या पत्रिकाओं में सूचीबद्ध किया जाता है; पारस्परिक निधियों (म्युचुअल फंड) का प्रबंध आमतौर पर प्रमुख निधि प्रबंधन प्रतिष्ठानों (उदाहरणार्थ - स्क्रोडर्स (Schroders), फिडेलिटी इन्वेस्टमेंट्स (Fidelity Investments) या वैनगार्ड ग्रुप (Vanguard Group)) द्वारा किया जाता है। ऐसी धारित राशियां (होल्डिंग्स) व्यक्तिगत निवेशकों को निधि या निधियों के विविधीकरण को और निधि या निधियों के पेशेवर प्रभारी निधि प्रबंधकों के कौशल को प्राप्त करने की अनुमति प्रदान करती हैं। बड़े-बड़े निजी निवेशकों एवं पेंशन फंड द्वारा आम तौर पर इस्तेमाल किए जाने वाले एक विकल्प के तहत प्रत्यक्ष रूप से शेयरों का धारण किया जाता है; संस्थागत वातावरण में अपने खुद के पोर्टफोलियो वाले कई ग्राहकों के पास म्युचुअल फंड जैसे सामूहिक निधियों (पूल्ड फंड) के विपरीत/अलावा पृथक्कृत निधि (सेग्रिगेटेड फंड) नामक विकल्प होते हैं।
एक दीर्घकालिक सरकारी बांड की तुलना में किसी इक्विटी का मूल्य अधिक है या कम, इस बात का आकलन करने के लिए एक गणना की जा सकती है। इसे लब्धि अंतर (यील्ड गैप) या लब्धि अनुपात (यील्ड रेशियो) कहा जाता है। यह एक इक्विटी की लाभांश लब्धि और एक दीर्घकालिक बांड की लाभांश लब्धि का अनुपात है।

शेयरों का बाज़ार मूल्य

शेयर बाज़ार में, प्रत्येक शेयर की बाज़ार कीमत लेखांकन विवरणों में गणना किए गए प्रति शेयर की इक्विटी के समान नहीं होती है। अक्सर काफी ज्यादा लगने वाला स्टॉक मूल्यांकन, कारोबार की परिचालनात्मक नकदीप्रवाह, लाभ और भावी संभावनाओं से संबंधित अन्य विचारों पर आधारित होते हैं; कुछ कारकों को लेखांकन विवरणों से प्राप्त किया जाता है। इस प्रकार, वित्तीय विवरणों में देखी जाने वाली इक्विटी और कारोबार के स्टॉक मूल्यांकन के बीच बहुत कम सम्बन्ध होता है या कोई सम्बन्ध नहीं होता है।

अचल संपत्ति की इक्विटी

व्यक्ति, अचल संपत्ति की इक्विटी की गणना करने के लिए बाज़ार मूल्यांकनों का भी इस्तेमाल कर सकते हैं। एक मालिक किसी संपत्ति में अपनी इक्विटी को उस संपत्ति की बाज़ार कीमत एवं उस संपत्ति से जुड़ी देयता के बीच के अंतर के रूप में संदर्भित करता है (बंधक या घरेलू इक्विटी ऋण).
शाहनवाज खां का मकबरा

शाह नवाज खां का मकबरा मुगल काल में बनी इमारतों में अपना खास स्थान रखता है। अब्दुर्रहीम खान-ए-खाना के ज्येष्ठ पुत्र इरज को इस मकबरे में दफनाया गया था।

इतिहास

अब्दुर्रहीम खान-ए-खाना के ज्येष्ठ पुत्र इरज ने अपनी बहादुरी के बल पर मुगल बादशाह जहांगीर को दक्कन के युद्ध में विजय दिलाई। इस विजय से प्रसन्न होकर जहांगीर ने इरज को 'शाह नवाज' की उपाधि प्रदान की। लेकिन 44 वर्ष की आयु में ही शाह नवाज खां की मृत्यु हो गई। मुगल बादशाह जहांगीर ने शाह नवाज की याद में एक मकबरे का निर्माण करवाया। इस मकबरे को लोग काला ताजमहल भी कहते हैं। इस मकबरे में चार छोटी मीनारों की तरह ही ताजमहल की मीनारें भी बनाई गई हैं।
१५११ ईसा पूर्व

१५११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चक मंसूर

भूगोल

भौगोलिक निर्देशांक यानी अक्षांश और देशांतर के चक मंसूर है 25.6120 और 85.9340 क्रमशः.
वेम्बनाड झील

भूमिशास्त्र ऑर जल विज्ञान

वेम्बनाड जलभूमी का क्षेत्रफल २०३३.०२ किलो मीटर है इसकी वजह से भारत का सबसे बडा जलभूमी है। इस जलभूमि को घेरे हुए है आलापुज़ा, एर्नाकुलम, कोट्टयम जिल्ले। यह समुद्र की स्थर पर है ऑर अरब सागर से एक सैकडों से जलद्वीप से बडा हुआ है। विभिन्न नहरे इस झील को उत्तर एवं दक्षीण जोडती है। यह झील पातिरामणल, पेरुंबलं ऑर पल्लिपुरम जल द्वीपों को घेरे हुए है। पिछले कुछ वर्षों में अपने सॉदंर्य के कारण वश सलानियों को आकर्षित करती है। सबसे प्रसिद्ध स्थान कुमरकं पर्याटक गाँव है, जो की झील के उत्तरी तड पर स्थित है।'कुमरकं पक्षी अभयारण्य' कुमरकं गाँव के उत्तर दिशा में स्थित है। रामसार समिती के अनुसार इस जमभूमी को अंदाराष्ट्रीय महत्व का प्रमाण दिया गया है। यह प्रमाण झील की संरक्षण केलिए प्रदान किया गया है। पिछले कुछ सालों में झील को जलस्थर निरंतर कम होता जा रहा है। यह १९१७ में २९०.८५ चतुरस्त्र किलो मीटर था। पर १९९० तक घडकर २२७ चतुरस्त्र किलो मीटर ही रह गया है। जल स्थर में कभी विभिन्न परियोजनाऑं के चलते आई है। इन में से प्रमुख है कोच्चिन बंदर गाह पर स्थित विल्लिंडण जलद्वीप का विस्तार करने केलिए। विकास की इन परियोजनावों के कारण जलभूमी का क्षेत्रफल बहुत कम हो गया है। इस जलभूमी में १२५२ मीटर लंबा नमकीन पानी का तणीर बाँध है। यह बाँध कुट्टनाड परियोजना कार्य के अंतरंकत बनाया गया था। इस्का प्रयोग धराओं को रोकने ऑर नमक के पानी को कुट्टनाड के नीचले भागों में घुसने से रोकने केलिए किया जाता है। यह अपनी तरह का भारत में सबसे बडा कीचड को नियंत्रण करनेवाला परियोजना कार्य है। इसकी मदद से कुट्टनाड के किसानों को खेती में सहायता हुई है। यह परियोजना कार्य झील को दो भागों में विभजित करता है। एक भाग में ताज़ा पानी रहता है ऑर भाग में नमकीन पानी रहता है। इस विभाजन के कारण कैई जलजीव साल भर ताज़ें पानी को रख करते हैं। जिसके कारण मछुआरों को सहायता मिलती है। इस तरह यह वेम्बनाड झील केलिए एक आशीर्वाद का समान है। वेम्बनड् जलभूमि उत्तर से दक्षिण दिशा में 196 किमी से अधिक और पूरब पश्चिम दिशाओं में 29 किलोमीटर तक फैला है जो ज्वारनदमुख, लैगून और नहरों की एक जटिल नेटवर्क का गठन किया है। इन क्षेत्रों में लगभग सभी गांवों में जल परिवहन के माध्यम से पहुँचा जा सकता है। संरक्षण और झीलों के सतत उपयोग के लिए रामसर कन्वेंशन द्वारा परिभाषित वेम्बनड जल्भूमि, अंतरराष्ट्रीय महत्व के झीलों की सूची में शामिल किया गया था। झील बिस्तर से गोले के अनियंत्रित खनन वेम्बनड् के पारिस्थितिकी तंत्र के लिए खतरा है।
एॅम्ब्रोज़् फ़्लक्स् डन्डस्

एॅम्ब्रोज़ फ्लक्स् डन्डस्, एक ब्रिटिश अधिकारी और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
२९१३ ईसा पूर्व

२९१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मुक्त सॉफ्टवेयर संगठन

इतिहास

मुक्त सॉफ्टवेयर संगठन (FSF) की स्थापना 1985 में, एक गैर लाभ संगठन के रूप में हुई थी, जो की मुक्त सॉफ्टवेयर प्रोद्योगिकी को मदद करता है। इसके प्रमुख कार्यो में GNU प्रकल्प, विवरण लेखो एवं मुक्त सॉफ्टवेयर बनाने वाले सॉफ्टवेयरविदो के साथ कार्य करना हैं। मुक्त सॉफ्टवेयर संगठन (FSF) ने विब्भिन्न मुक्त सॉफ्टवेयर अनुज्ञापत्रो (license) की रचना की है एवं वे उसके पुन : अवलोकन के कार्यो को भी करते हैं।
मि‍लि‍न्‍द वसन्‍त कि‍रतने

मि‍लि‍न्‍द वसन्‍त कि‍रतने को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे महाराट्र राज्य से हैं।
इंदिरा मिरी

इंदिरा मिरी, जिन्हें मेरंग नाम से जाना भी जाता है, असम की एक शिक्षाविद् थीं, जो उत्तर पूर्वी सीमांत एजेंसी में शिक्षा को बढ़ावा देने के लिये किये गये अपने प्रयासों के लिये जानी जाती हैं। इन्हें इनके कार्यों के लिए चौथे उच्चतम भारतीय नागरिक सम्मान पद्मश्री से सम्मानित किया गया।

जीवनी

इंदिरा का जन्म शिलांग में १९१० में हुआ, मिरी ने अपनी मां को कम उम्र में खो दिया था और उनके पिता सोनाधार सेनापति ने उन्हें पाला, जिन्होंने उन्हें स्कूल और कॉलेज के अध्ययन के लिए कोलकाता भेज दिया, उन्होंने बेथुइन स्कूल से शुरुआत की और स्कॉटिश चर्च कॉलेज से बीए किया। बाद में उन्होंने सेंट मैरीज कॉलेज ऑफ टीचर एजुकेशन, गुवाहाटी से शिक्षा में एक डिग्री हासिल की और अहमदाबाद में मॉन्टेसरी में एक छात्र छात्रवृत्ति पर उन्नत प्रशिक्षण पाठ्यक्रम लिया जहां उन्होंने मारिया मॉन्टेसरी द्वारा प्रशिक्षित किया गया। एक अन्य सरकारी छात्रवृत्ति ने उन्हें एडिनबर्ग विश्वविद्यालय से मास्टर की डिग्री हासिल करने और ऑक्सफ़ोर्ड विश्वविद्यालय में तीन महीने की प्रशिक्षण के लिए यूके की यात्रा करने में मदद की। १९४७ में भारत लौटने पर, मिरी को एक छोटे असमिया शहर सादिया में नेफा के मुख्य शिक्षा अधिकारी के रूप में नियुक्त किया गया था और इन्होने दस साल तक आदिवासियों के बीच काम किया।
१९५० के भूकंप के दौरान, मिरी और उनके साथी शिक्षकों ने इस क्षेत्र के लोगों को राहत पहुँचाने के लिए काम किया। भारत सरकार ने १९७७ में पद्म श्री के नागरिक सम्मान से सम्मानित किया। २००४ में उन्हें संकर्र्ड पुरस्कार मिला। मिरी का ५ सितंबर २००४ को ९४ वर्ष की उम्र में, सिल्पुखुरी में अपने पैतृक घर पर निधन हुआ।
प्रिन्स जय और दमदार वीरू

कहानी

जय तथा वीरू दो परम मित्र है। वह सूर्यनगरी नामक राज्य को सन्कटो से बचाते रहते है। मोती जय वीरू का पालतू कुत्ता है। जय सूर्यनगरी का राजकुमार है तथा वीरू जय का साथी है।
महामन्त्री जीवन राजा बनना चाहता है।
गांधार (जनपद)

गांधार प्राचीन भारत के 16 महाजनपदों में से एक था। इस प्रदेश का मुख्य केन्द्र आधुनिक पेशावर और आसपास के इलाके थे। इस महाजनपद के प्रमुख नगर थे - पुरुषपुर (आधुनिक पेशावर) तथा तक्षशिला इसकी राजधानी थी। इसका अस्तित्व 600 ईसा पूर्व से 11वीं सदी तक रहा। कुषाण शासकों के दौरान यहां बौद्ध धर्म बहुत फला फूला पर बाद में मुस्लिम आक्रमण के कारण इसका पतन हो गया।
महाभारत काल में यहाँ के राजा शकुनि थे। धृतराष्ट्र की पत्नी गांधारी यहाँ की राजकुमारी थी जिसका नाम इसी के नाम पर पड़ा।
होशियार सिंह

प्रारम्भिक जीवन

रोहतक के जाट कॉलेज में अपनी स्कूली शिक्षा और एक वर्ष का अध्ययन करने के बाद होशियार सिंह दहिया सेना में शामिल हो गए।  उन्हें 30 जून 1963 को भारतीय सेना के ग्रेनेडियर रेजिमेंट में कमीशन किया गया था।

सैन्य जीवन

उनकी पहली तैनाती नेफ़ा (नॉर्थ-ईस्ट फ़्रंटियर एजेंसी) (NEFA) में थी । 1965 के भारत-पाकिस्तान युद्ध में, उन्होंने राजस्थान क्षेत्र से भाग लिया।

1971 का भारत-पाकिस्तान युद्ध

1971 के भारत-पाकिस्तान युद्ध के दौरान तीसरे ग्रेनेडियर को 15-17 दिसम्बर 1971 से शकगढ़ सेक्टर में बसंतर नदी में एक पुल का निर्माण करने का कार्य दिया गया था। नदी दोनों तरफ से गहरी लैंड माइन से ढकी हुई थी और पाकिस्तानी सेना द्वारा अच्छी तरह से संरक्षित थी। कमांडर 'सी' कंपनी मेजर होशियार सिंह को जर्पाल के पाकिस्तानी इलाके पर कब्जा करने का आदेश दिया गया था। पाकिस्तानी सेना ने प्रतिक्रिया करते हुए जवाबी कार्यवाही की। हमले के दौरान मेजर होशियार सिंह एक खाई से दूसरी खाई में अपने सैनिकों का हौसला बढ़ने के लिए भागते रहे तेजी से खड़े होने के लिए प्रोत्साहित करते रहे परिणामस्वरूप उनकी कंपनी ने पाकिस्तानी सेना के भारी हमलों के बावजूद दुश्मन को बहुत क्षति पहुंचाई और उनकर सभी हमलों को विफल कर दिया। गम्भीर रूप से घायल होने के बावजूद मेजर होशियार सिंह ने युद्धविराम तक पीछे हटने से मना कर दिया। इस अभियान के दौरान मेजर होशियार सिंह ने सेना की सर्वोच्च परंपराओं में सबसे विशिष्ट बहादुरी, अतुलनीय लड़ाई भावना और नेतृत्व को प्रदर्शित किया।
भाई संतोख सिंह

भाई संतोख सिंह (सन् 1788-1843) वेदांत और सिक्ख दर्शन के विद्वान् और ज्ञानी संप्रदाय के विचारक थे। आपके पूर्वज छिंवा या छिब्बर नाम के मोह्याल ब्राह्मण थे। आपका जन्म अमृतसर में हुआ। आपके पिता श्री देवसिंह निर्मला संतों के संपर्क में रहे। आपकी माता का नाम राजादेई (राजदेवी) था। आप रूढ़िवाद के कट्टर विरोधी थे। अपनी परिवारिक परंपराओं की अवमानना करके आपने रोहिल्ला परिवार में विवाह किया। आपके सुपुत्र अजयसिंह भी बड़े विद्वान् हुए।
भाई साहब ने ज्ञानी संतसिंह से काव्याध्ययन किया। तदनंतर संस्कृत की शिक्षा काशी में प्राप्त की। सन् 1823 में आप पटियालानरेश महाराज कर्मसिंह के दरबारी कवि के रूप में पधारे। दो वर्ष बाद कैथल के रईस श्री उदयसिंह आपको अपने यहाँ लिवा ले आए। पटियाला की भाँति कैथल में भी आपका बड़ा सम्मान हुआ और वहाँ पर अनेक विद्वानों का सहयोग भी प्राप्त हुआ।
नगरीय क्षेत्र

नगरीय क्षेत्र का अर्थ एक ऐसे क्षेत्र से होता है जहाँ पर जनसंख्या घनत्व और मनवीय क्रियाकलाप उस क्षेत्र के आसपास के क्षेत्रों से अधिक होता है। नगरीय क्षेत्र आमतौर पर नगरों, कस्बों, या उपनगरीय विस्तारों को सम्मिलित किया जाता है लेकिन इसमें ग्रामीण क्षेत्रों को सम्मिलित नहीं किया जाता।
नगरीय क्षेत्रों का निर्माण और आगे का विकास नगरीकरण द्वारा किया जाता है। नगरीय क्षेत्र के विस्तार का मापन जनसंख्या घनत्व और अव्यवस्थित फैलाव के विश्लेषण के लिए और नगरीय और ग्रामीण जनसंख्या के निर्धारण के लिए किया जाता है।

चीन

चीन में, नगरीय क्षेत्र एक नगरीय जिला, नगर या कस्बा होता है जिसका जनसंख्या घनत्व १,५०० किमी२ या अधिक होता है। नगरीय जिलों, जिनका जनसंख्या घनत्व इस संख्या से कम है, के लिए केवल उन गलियों, कस्बा स्थलों और बगल के गाँवों को नगरीय जनसंख्या में गिना जाता है।

संयुक्त राज्य अमेरिका

अमेरिका में नगरीय क्षेत्रों की दो श्रेणियाँ हैं। नगरीयकृत क्षेत्र उस नगरीय क्षेत्र को निर्दिष्ट करता है जहाँ ५०,००० या अधिक लोग निवास करते हैं। पचास हज़ार से कम लोगों वाले क्षेत्रों को नगरीय समूह कहा जाता है। अमेरिका में नगरीय क्षेत्र सबसे पहले १९५० की जनगणना में अंकित किए गए थे, जबकि नगरीय समूह २००० की जनगणना में। अमेरिका में कुल मिलाकर १,३७१ नगरीय क्षेत्र और नगरीय समूह हैं जिनमें १०,००० या अधिक लोग हैं।
जेन आस्टिन

जेन आस्टिन (Jane Austen ; 16 दिसम्बर 1775 – 18 जुलाई 1817) एक अंग्रेजी उपन्यासकार थीं।

परिचय

अंग्रेजी कथासाहित्य में जेन आस्टिन का विशिष्ट स्थान है। इनका जन्म सन्‌ १७७५ ई. में इंग्लैंड के स्टिवेंटन नामक छोटे से गांव में हुआ था। मां-बाप के सात बच्चों में ये सबसे छोटी थीं। इनका प्राय: सारा जीवन ग्रामीण क्षेत्र के शांत वातावरण में ही बीता। सन्‌ १८१७ में इनकी मृत्यु हुई। प्राइड ऐंड प्रेजुडिस, सेंस ऐंड सेंसिबिलिटी, नार्देंजर, अबी, एमा, मैंसफील्ड पार्क तथा परसुएशन इनके छह मुख्य उपन्यास हैं। कुछ छोटी मोटी रचानाएं वाट्संस, लेडी सूसन, सडिशन और लव ऐंड फ्रेंडशिप उनकी मृत्यु के सौ वर्ष बाद सन्‌ १९२२ और १९२७ के बीच छपीं।
जेन आस्टिन के उपन्यासों में हमें १८वीं शताब्दी की साहित्यिक परंपरा की अंतिम झलक मिलती है। विचार एवं भावक्षेत्र में संयम और नियंत्रण, जिनपर हमारे व्यक्तिगत तथा सामाजिक जीवन का संतुलन निर्भर करता है, इस क्लासिकल परंपरा की विशेषताएं थीं। ठीक इसी समय अंग्रेजी साहित्य में इस परंपरा के विरुद्ध रोमानी प्रतिक्रिया बल पकड़ रही थी। लेकिन जेन आस्टिन के उपन्यासों में उसका लेशमात्र भी संकेत नहीं मिलता। फ्रांस की राज्यक्रांति के प्रति भी, जिसका प्रभाव इस युग के अधिकांश लेखकों की रचनाओं में परिलक्षित होता है, ये सर्वथा उदासीन रहीं। इंग्लैंड के ग्रामीण क्षेत्र में साधारण ढंग से जीवनयापन करते हुए कुछ इने गिने परिवारों की दिनचर्या ही उनके लिए पर्याप्त थी। दैनिक जीवन के साधारण कार्यकलाप, जिन्हें हम कोई महत्व नहीं देते, उनके उपन्यासों की आधारभूमि है। असाधारण या प्रभावोत्पादक घटनाओं का उनमें कतई समावेश नहीं।
जेन आस्टिन की रचनाएं कोरी भावुकता पर मधुर व्यंग्य से ओतप्रोत हैं। स्त्री-पुरुष-संबंध उनके उपन्यासों का केंद्रबिंदु है, लेकिन प्रेम का विस्फोटक रूप वे कहीं भी नहीं प्रदर्शित करतीं। उनके नारी पात्रों का दृष्टिकोण इस विषय में पूर्णतया व्यावहारिक है। उनके अनुसार प्रेम की स्वाभाविक परिणति विवाह एवं सुखी दांपत्य जीवन में ही है।
शिक्षा देने या समाजसुधार की प्रवृत्ति जेन आस्टिन में बिलकुल नहीं थी। अपने आसपास के साधारण जीवन की कलात्मक अभिव्यक्ति ही उनका ध्येय थी। अन्य दृष्टिकोणों से भी उनका क्षेत्र सीमित था। फिर भी उनके उपन्यासों में मानव जीवन की नैसर्गिक अनुभूतियों का व्यापक दिग्दर्शन मिलता है। कला एवं रूपविधान की दृष्टि से भी उनके उपन्यास उच्च कोटि के हैं।
१११६ ईसा पूर्व

१११६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १११६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
१३ सितम्बर २००८ के दिल्ली बम विस्फोट

शनिवार, १३ सितंबर की शाम दिल्ली में तीन स्थानों पर ३० मिनट के अंतराल पर एक के बाद एक चार बम विस्फोट हुए। इनमें १९ लोगों के मृत्यु और ९० से अधिक के घायल होने की सूचना है। पुलिस ने दिल्‍ली के कई इलाकों में जिंदा बम बरामद किये हैं। दो जिंदा बम गफ्फार मार्केट में, एक लीगल बिल्डिंग में और एक कनाट प्‍लेस पर बरामद हुए हैं। इन सभी को निष्क्रिय करने की प्रक्रिया जारी है।
समाचारों में कहा गया है कि धमाकों से पहले इंडियन मुजाहिदीन की ओर से एक ई-मेल भी भेजा गया था। इस ई-मेल में कहा गया था कि पाँच मिनट में दिल्ली में धमाके होने वाले हैं, रोक सको तो रोक लो। हालांकि पुलिस का कहना है कि बिना जाँच किए इस धमाके के लिए किसी संगठन को जल्दबाजी में जिम्मेदार नहीं ठहराया जा सकता। सभी धमाके घनी आबादी वाले स्थानों पर हुए हैं। आतंकियों ने दिल्ली का दिल कहे जाने वाले कनाट प्लेस में धमाका किया। साथ ही, करोल बाग इलाके में गफ्फार मार्केट और ग्रेटर कैलाश-१ में भी बम विस्फोट किए गए। इन तीनों इलाकों में सुबह से ही देर रात तक काफी भीड़ रहती है। 
पहला धमाका करोल बाग इलाके में इलेक्ट्रानिक सामान के लिए मशहूर गफ्फार मार्केट में शाम ६.१० बजे हुआ। आशंका है कि विस्फोटक एक आटो में रखा था। इस धमाके में कम से कम २० लोग जख्मी हुए और कई गाड़ियां क्षतिग्रस्त हो गई। घायलों को पास के राममनोहर लोहिया अस्पताल में भर्ती कराया गया। कुछ ही देर बाद कनाट प्लेस में दो धमाके हुए। इनमें दस लोगों के घायल होने की खबर है। दो और धमाके ग्रेटर कैलाश-१ के एम ब्लाक में हुए। यहां बताया जाता है कि विस्फोटक कूड़ेदान में रखे गए थे। धमाकों के बाद दिल्ली में सुरक्षा बंदोबस्त बढ़ा दिए गए हैं। इसके अलावा पड़ोसी राज्य उत्त्तर प्रदेश, हरियाणा और पंजाब में भी अलर्ट घोषित कर दिया गया है।
सम्पूर्ण रामायण

सम्पूर्ण रामायण 200px
यह स्टार उत्सव का एक लोकप्रिय पौराणिक धारावाहिक है ॥
सूडेलॉर टाइफून (2015)

मौसम-वैज्ञानिक घटनाक्रम

शनिवार, तारीख 8 अगस्त, 2015 को यह ताइवान से टकराया जिसके कारण भारी वर्षा और व्यापक भूस्खलन दर्ज किया गया। इसके लगभग 230 किलोमीटर प्रति घंटे की रफ़्तार से आए इस तूफान के कारण सुबह ताइवान के पूर्वी तट पर भूस्खलन भी हुआ और हवाओं ने पेड़ों को जड़ से उखाड़ दिया। इसससे पहले मौसम पूर्वानुमानों द्वारा चेतावनी मिलने के बाद लगभग 20 लाख घरों में बिजली की आपूर्ति बंद कर दी गई, रेल मार्ग बंद कर दिया गया, और हवाई उड़ानें रद्द कर दी गयीं और सभी स्कूल भी बंद कर दिए गए थे।
तूफ़ान के कारण ताइवान में लगभग चार फीट बारिश दर्ज की गयी और जापान के रियूकू द्वीप तक में 145 मील/घंटा की रफ़्तार की हवायें चलीं।
सरगुजा के धार्मिक स्थल

महामाया मन्दिर

सरगुजा जिले के मुख्यालय अम्बिकापुर के पूर्वी पहाडी पर प्राचिन महामाया देवी का मंदिर स्थित है। इन्ही महामाया या अम्बिका देवी के नाम पर जिला मुख्यालय का नामकरण अम्बिकापुर हुआ। एक मान्यता के अनुसार अम्बिकापुर स्थित महामाया मन्दिर में महामाया देवी का धड स्थित है इनका सिर बिलासपुर जिले के रतनपुर के महामाया मन्दिर में है। इस मन्दिर का निर्माण महामाया रघुनाथ शरण सिहं देव ने कराया था। चैत्र व शारदीय नवरात्र में विशेष रूप अनगिनत भक्त इस मंदिर में जाकर पूजा अर्चना करते है।

तकिया, सरगुजा

अम्बिकापुर नगर के उतर-पूर्व छोर पर तकिया ग्राम स्थित है इसी ग्राम में बाबा मुराद शाह, बाबा मुहम्मद शाह और उन्ही के पैर की ओर एक छोटी मजार उनके तोते की है यहां पर सभी धर्म के एवं सम्प्रदाय के लोग एक जुट होते हैं मजार पर चादर चढाते हैं और मन्नते मांगते है बाबा मुरादशाह अपने "मुराद" शाह नाम के अनुसार सबकी मुरादे पूरी करते हैं। इसी मजार के पास ही एक देवी का भी स्थान है इस प्रकार इस स्थान पर हिन्दू देवी देवता और मजार का एक ही स्थान पर होना धार्मिक एवं सामाजिक समन्वय का जीवंत उदाहरण है।

कुदरगढ

कुदरगढ  सूरजपुर जिले के भैयाथान के निकट एक पहाडी के शिखर पर स्थित है। यहां पर भगवती देवी का एक प्रसिद्ध मंदिर है, इस मंदिर के निकट तालाबों और एक किले का खंडहर है कहा जाता है कि यह किला विन्ध क्षेत्र के राजा बुलन्द का है कुदरगढ मे रामनवमीं के अवसर पर भारी भीड रहती है और इस समय यहां विशाल मेला लगता है।

पारदेश्वर शिव मंदिर, सरगुजा

पारदेश्वर शिव मंदिर प्रतापपुर विकास खण्ड् से डेढ किलोमीटर दक्षिण की ओर बनखेता में मिशन स्कूल के निकट नदी किनारे स्थापित है। इस शिव मंदिर में लगभग 21 किलो शुद्ध पारे की एक मात्र अनोखी "पारद शिवलिंग" स्थापित है।

शिवपुर, सरगुजा

अम्बिकापुर से प्रतापपुर की दूरी 45 किलोमीटर है। प्रतापपुर से 04 किलोमीटर दूरी पर शिवपुर ग्राम के पास एक पहाडी की तलहटी में अत्यंत मनोरम प्राकृतिक वातावरण में एक प्राचीन शिव मंदिर है। इस पहाडी से एक जलस्त्रोत झरने के रूप में प्रवाहित होता है। यह झरना शिव लिंग पर गंगाधारा के रूप में प्रवाहित होता हुआ नीचे की ओर बहता है। इस मनोरम दृश्य को देखकर आध्यात्मिक आनंद की अनुभूति होती है। इसे लोक शिवपुर तुर्रा भी कहते हैं। यह स्थान पवित्र माना जाता है एवं जन सामान्य द्वारा पूजित है। यहां पर महाशिव रात्रि पर मेला लगता है। शिवपुर तुर्रा को 1992में शासन द्वारा संरक्षित घोषित किया गया है।

बिलद्वार गुफा, सरगुजा

यह गुफा शिवपुर के निकट अम्बिकापुर से एक घण्टे की दूरी पर है| इसमें अनेक प्राचीन मूर्तियां हैं| इसमें महान नामक एक नदी का पानी निकलता रहता है, वहीं इस नदी का उद्गम भी है| इस गुफा का दूसरा छोर महामाया मंदिर के निकट निकलता है|
मथुरा दास माथुर अस्पताल

इतिहास

मथुरा दास माथुर अस्पताल की स्थापना 1947 में मुख्यमंत्री हरिदेव जोशी ने की थी। उस समय मात्र 200 बिस्तरों की सुविधा थी लेकिन वर्तमान 493 बिस्तर है।

इलाज

यहाँ इस अस्पताल में स्नायुशल्यचिकित्सा ,मनोरोग,विकिरण चिकित्सा ,मूत्ररोग विज्ञान ,त्वचाविज्ञान ,नेत्ररोग ,ऑर्थोपेडिक्स तथा कार्डियोलोजी का इलाज किया जाता है।